EkBass/fiwiki-20250220-pages-articles huggingface dataset:
Metyylimalonyylikoentsyymi-A

Metyylimalonyylikoentsyymi-A (C25H40N7O19P3S) on koentsyymi-A:n ja metyylimalonihapon johdannaisiin kuuluva orgaaninen yhdiste. Yhdistettä esiintyy välituotteena useissa aineenvaihduntareiteissä esimerkiksi eräiden aminohappojen ja rasvahappojen aineenvaihdunnassa. ==Biologinen rooli== Nisäkkäissä metyylimalonyylikoentsyymi-A:ta muodostuu parittomia määriä sisältävien rasvahappojen β-hapettumisen ja isoleusiinin, valiinin, treoniinin ja metioniinin aineenvaihdunnan seurauksena muodostuvasta propionyylikoentsyymi-A:sta ja tätä katalysoiva entsyymi on propionyylikoentsyymi-A-karboksylaasi. Tässä reaktiossa muodostuu metyylimalonyylikoentsyymi-A:n S- eli D-isomeeria. Eräillä bakteereilla on myös toinen entsyymi metyylimalonyylikoentsyymi-A-transkarboksylaasi, joka katalysoi yhdisteen reversiibeliä muodostumista propionyylikoentsyymi-A:sta ja oksaloetikkahaposta. S-metyylimalonyylikoentsyymi-A:sta muodostuu R-metyylimalonyylikoentsyymi-A:ta eli L-metyylimalonyylikoentsyymi-A:ta metyylimalonyylikoentsyymi-A-epimeraasin eli metyylimalonyylikoentsyymi-A- rasemaasin katalysoimana. Tämä yhdisteen isomeeri toisiintuu metyylimalonyylikoentsyymi-A-mutaasin eli metyylimalonyylikoentsyymi-A- isomeraasin vaikutuksesta sukkinyylikoentsyymi-A:ksi, joka voidaan edelleen hyödyntää solujen energiantuotantoon osana sitruunahappokiertoa. Mikäli elimistössä on metyylimalonyylikoentsyymi-A-mutaasin puutostila johtaa se niin kutsuttuun metyylimaloniasiduriaan, jossa elimistöön kertyy metyylimalonihappoa ja metyylimalonyylikoentsyymi-A:ta. Metyylimalonyylikoentsyymi-A on pyruvaattikarboksylaasin inhibiittori ja metyylimalonihappo estää sukkinaattidehydrogenaasin toimintaa. Tämä johtaa solujen energiantuotannon häiriöihin ja edelleen kehityshäiriöihin ja hoitamattomana jopa kuolemaan. : Metyylimalonyylikoentsyymi-A osallistuu myös eräisiin katabolisiin aineenvaihduntareaktioihin kuten eräiden aminohappojen biosynteesiin, parittomia määriä hiiliä sisältävien rasvahappojen biosynteesiinG. L. Hasenhuettl: Fats and Fatty Oils, Kirk-Othmer Encyclopedia of Chemical Technology, John Wiley & Sons, New York, 2005. Viitattu 21.7.2015 ja 6-deoksieryhronolidi B:n ja muiden polyketidien kuten erytromysiinin ja telitromysiinin biosynteesiin (metyylimalonyylikoentsyymi-A sitoutuu asyylikantajaproteiinin ja fosfopanteteiinin muodostamaan kompleksiin). Lisäksi se on eräissä eliöissä osa hiilensidontaan osallistuvaa hydroksipropionaattireittiä, jossa glyoksyylihaposta ja propionyylikoentsyymi-A:sta muodostuu metyylimalonyylikoentsyymi-A:ta ja edelleen mesakonyyli-C1-koentsyymi-A:ta (mesakonihapon johdannainen). ==Lähteet== Luokka:Biomolekyylit Luokka:Metabolia
Emms

Emms on vuosina 1922–1923 valmistettu automerkki. Tehdas sijaitsi Englannin Coventryssa. Emms-autot olivat pieniä ja kevyitä, joissa oli noin 7 kilowatin (10 hevosvoiman) sivuventtiilimoottori, 3 vaihdetta ja ruuvivetopyörästö. Kaksipaikkaisen Tourer-mallin lisäksi Emms valmisti kevyitä urheilullisia avoautoja ja umpiautoja. ==Lähteet== Cars: Cars Collection, Suuri Tietokirja Autoista, osa 12, 1987 Luokka:Brittiläiset automerkit Luokka:1920-luvun autot
Ford B-Max

Ford B-Max on Fordin vuosina 2012–2017 valmistama pieni tila-automalli, joka korvasi Ford Fusionin. Se perustuu samalle pohjalevylle kuin esimerkiksi Ford Fiesta- ja Transit Courier -mallit. Vuoden 2012 Euro NCAP -kolaritestistä B-Max sai tulokseksi täydet viisi tähteä. B-Max esiteltiin Geneven autonäyttelyssä keväällä 2012. Samanniminen konseptimalli oli esitelty vuotta aiemmin. Autossa ei ole lainkaan kiinteää B-pilaria etu- ja takaovien välissä. Takaistuimelle kuljetaan liukuovesta. == Lähteet == == Aiheesta muualla == B-Max Luokka:M-segmentin autot Luokka:2010-luvun autot
Barkas

300px|right|thumb|Stasin käyttämä vankienkuljetus-Barkas Barkas on Itä- Saksassa vuosina 1961–1991 valmistettu pakettiauto. Tehdas sijaitsi Chemnitzissä, joka kommunistivallan aikaan oli uudelleen nimetty Karl-Marx- Stadtiksi. Barkasissa oli Wartburgin kaksitahtinen moottori, joka oli alitehoinen painavan pakettiauton kuljettamiseen: tehoa oli aluksi 31 kW (42 hv) ja myöhemmin 33 kW (45 hv). Itä-Saksassa Barkasia käytettiin tavaroiden ja ihmisten kuljettamiseen. Barkasia käyttivät poliisi, palokunta ja muut viranomaistahot. Myös valtion pahamaineinen salainen poliisi Stasi käytti Barkasin erikoismallia vankien kuljettamiseen: jopa 5 vankia mahtui Barkasin erikoismallin ikkunattomiin ja pieniin selleihin. Barkasia tuotiin 1950-luvun lopulla vähäisiä määriä myös Suomeen sekä umpipakettiautona että avolavamallina. Vuoden 2014 lopussa Suomen ajoneuvorekisterissä oli kolme Barkasia. Yhteensä valmistettiin 175 740 kaksitahtista B1000-mallia. Viimeisinä valmistusvuosina valmistettiin nelitahtista B1000/1-mallia, mutta vain 1961 kappaletta ehti valmistua ennen valmistuksen päättymistä Itä-Saksan kommunistihallinnon vallan loputtua. Nelitahtisessa B1000/1-mallissa oli Volkswagenin 1,3-litran moottori, teholtaan 42,5 kW (58 hv). ==Lähteet== Luokka:Saksalaiset teollisuusyritykset Luokka:Saksalaiset automerkit Luokka:Pakettiautot Luokka:1960-luvun autot Luokka:1970-luvun autot Luokka:1980-luvun autot
Aikakausmedia

Aikakausmedia ry (aik. Aikakauslehtien liitto) on vuonna 1946 perustettu aikakauslehtikustantajien ja -julkaisijoiden yhteistyöfoorumi, jonka jäseniä ovat kaikki merkittävät suomalaiset aikakauslehtikustantajat. Kustantajajäseniä on noin 250, ja ne julkaisevat yhteensä lähes 500 aikakauslehteä ja verkkojulkaisua. Edustettuina ovat yleisö-, ammatti- ja järjestölehdet sekä asiakaslehdet. Liiton keskeisimpiä tehtäviä ovat toimialan edunvalvonta, aikakauslehtialan markkinointi, tutkimus ja viestintä, nuorten lukutaidon edistäminen, koulutus ja kansainvälinen toiminta. Aikakausmedia ylläpitää mediakorttipalvelua Mediakortit.fi, josta voi hakea yli 200 aikakauslehden tietoja useilla eri hakukriteereillä: aakkosten, lehtiluokkien, asiasanojen ja teemojen perusteella. Palvelussa pystyy myös vertailemaan lehtien tietoja keskenään ja laskemaan mainoskampanjalle kontaktihinnan. Vertailuun saa lisäksi KMT:ssa mukana olevien lehtien profiilitiedot. Palvelu toimii sekä suomeksi että englanniksi. Editkilpailu on Aikakausmedian järjestämä kilpailu, jossa palkitaan vuosittain aikakauslehtialan parhaita tekijöitä toimituksellisissa ja mainonnallisissa sarjoissa. == Aikakausmedia ADS == Aikakausmedia ADS Oy on Aikakausmedian omistama yritys, jonka palveluja ovat mainostilan varausjärjestelmä, mainosaineistojen tarkistusjärjestelmä ja mediakortit. Yritys on perustettu vuonna 1997. == Lähteet == == Aiheesta muualla == * Aikakausmedian verkkosivut * Aikakausmedia ADS * Mediakortit.fi * Ratecards.fi, Mediakorttipalvelu englanniksi Luokka:Elinkeinoelämän järjestöt
Dario Ramacciotti

Dario Ramacciotti (s. 4. lokakuuta 1987) on italialainen beachfutispelaaja, joka edustaa Italian beachfutismaajoukkuetta ja portugalilaista SC Bragaa. Pelipaikaltaan 195 senttimetriä pitkä ja 91 kilogrammaa painava Ramacciotti on puolustaja.http://www.beachsoccer.com/players/Dario%20Ramacciotti Ramacciotti on pelannut Italian paidassa kaksissa MM-kilpailuissa, vuosina 2011 ja 2015.http://www.fifa.com/worldfootball/statisticsandrecords/players/player=346023/index.html Vuoden 2015 kilpailuissa, joissa Italia sijoittui neljänneksi, Ramacciotti oli ehdolla turnauksen parhaaksi pelaajaksi.http://www.fifa.com/beachsoccerworldcup/news/y=2015/m=7/news=anuncian- los-candidatos-al-balon-y-guante-de-oro-adidas-2665912.html Saman vuoden Euroopan kisoista Bakusta Ramacciotti saavutti Italian kanssa hopeaa.http://www.baku2015.com/athletes/athlete=ramacciotti- dario-1016108/index.html?intcmp=# Ramacciotti on edustanut portugalilaista SC Bragaa vuodesta 2014 asti.http://www.zerozero.pt/jogador.php?id=131826&search;=1 Sitä aiemmin hän on pelannut ainoastaan kotimaassaan, jossa hän on pelannut kahdeksassa eri seurassa. == Lähteet == Luokka:Italialaiset beachfutispelaajat Luokka:Vuonna 1987 syntyneet Luokka:Elävät henkilöt
Alex Rocco

Alex Rocco, oik. Alessandro Federico Petricone (29. helmikuuta 1936 Cambridge, Massachusetts, Yhdysvallat – 18. heinäkuuta 2015CBS News 19.7.2015) oli yhdysvaltalainen näyttelijä. Hän oli usein rikollisen roolissa. Hänen tunnetuin roolinsa oli Moe Greenen hahmo Kummisedässä. Elokuvien lisäksi hän näytteli televisiosarjoissa.Kummisetä-näyttelijä Alex Rocco on kuollut ==Filmografia== * 1965 – Moottorimania – Cory Maddox * 1967 – Chicagon verilöyly – Diamond * 1968 – Bostonin kuristaja – Detective at Apartment of Victim #10 * 1972 – Kummisetä – Moe Greene * 1972 – Yksinäinen tappaja – Miller * 1973 – Bonnie's Kids – Eddy * 1973 – Koodi – jäätelöä syövä mies * 1973 – Hiljaisuuden laki – Jimmy Scalise * 1973 – Detroit 9000 – Danny Bassett * 1974 – Hävitys – Lt. Di Nisco * 1974 – Jästipääjeparit – D.A. * 1975 – Kekseliäät kaksoset – Vinnie * 1975 – Cowboy Hollywoodissa – Earl * 1977 – Fire Sale – Al * 1978 – Poika jolle kävi hassusti – Danny Bonhoff * 1979 – Äänet – Frank Rothman * 1980 – Riemukupla Meksikossa – Quinn * 1980 – Hurja mies – Poliisipäällikkö Jake * 1981 – Entity – tuntematon voima – Jerry Anderson * 1984 – Kanuunankuularalli 2 – Tony * 1985 – Täysosuma! – Al * 1987 – Return to Horror High – Harry Sleerik * 1987 – P.K. and the Kid – Les * 1987 – Scenes from the Goldmine – Nathan DiAngelo * 1988 – Nainen valkoisissa – Angelo "Al" Scarlatti * 1989 – Dream a Little Dream – Gus Keller * 1989 – John Belushi – loppuun palanut – Arnie Fromson * 1991 – The Pope Must Die – Cardinal Rocco * 1992 – Boris and Natasha: The Movie – Sheldon Kaufman (televisioelokuva) * 1995 – Get Shorty - Hyvä pätkä – Jimmy Cap – Uncredited * 1996 – That Thing You Do! – Sol Siler * 1997 – Just Write – Mr. McMurphy * 1998 – Goodbye Lover – Detective Crowley * 1999 – Peloton punatakki – Kumquat * 2000 – The Last Producer – Poker Player * 2001 – Häät mielessä – Salvatore Fiore * 2002 – Beary-karhun suuri seikkailu – Rip Holland * 2003 – The Job – Vernon Cray * 2006 – Find me guilty – uskomaton oikeudenkäynti – Nick Calabrese * 2014 – Scammerhead – Ben Sarnus ==Lähteet== Luokka:Yhdysvaltalaiset näyttelijät Luokka:Vuonna 1936 syntyneet Luokka:Vuonna 2015 kuolleet
Rui Coimbra

Rui Filipe Pacheco Coimbra (s. 14. huhtikuuta 1986) on portugalilainen beachfutispelaaja, joka edustaa Portugalin beachfutismaajoukkuetta ja Sporting CP:tä. 188 senttimetriä pitkä ja 75 kilogrammaa painava Coimbra on pelipaikaltaan puolustaja.http://www.beachsoccer.com/players/Rui%20Coimbra Coimbra voitti Portugalin kanssa MM-kultaa vuoden 2015 MM-kotikisoista Espinhosta.http://www.fifa.com/worldfootball/statisticsandrecords/players/player=298253/index.html Coimbralla on myös kaksi MM-hopeaa vuosilta 2009 ja 2011. Vuoden 2015 Euroopan kisoista Bakusta Coimbra saavutti pronssia.http://www.baku2015.com/athletes/athlete=coimbra- rui-1019493/index.html?intcmp=# Coimbra on edustanut kotimaansa Sporting CP:tä vuodesta 2013 asti. Kotimaansa seurojen lisäksi hän on pelannut brasilialaisessa Corinthiansissa, arabiemiirikuntalaisessa Al Ahlissa ja italialaisessa Romassa.http://www.zerozero.pt/jogador.php?id=155160&search;=1 == Lähteet == Luokka:Portugalilaiset beachfutispelaajat Luokka:Vuonna 1986 syntyneet Luokka:Elävät henkilöt
Risto (täsmennyssivu)

Risto voi tarkoittaa ainakin seuraavia asioita: * Risto, suomalainen miehen etunimi * Risto, elokuva * Risto, rock-yhtye * Tr1, Risto-veturi
Cogne (yritys)

Cogne Acciai Speciali (CAS) on italialainen terästuotteiden valmistaja. Yrityksen tehdas sijaitsee Pohjois-Italian Aostassa, johon se perustettiin 1900-luvun alulla. ==Historia== Cognen perusti belgialainen liikemies Charles Van der Straten Pontoz, joka perusti "Società Anonima Miniere di Cogne" nimisen yrityksen vuonna 1909 Ansaldon osaperustaja Carlo Bombrinin kanssa. Aostaan perustetun sähkökäyttöisen rauta- ja terässulaton perustamisesta vastasi Pio Perrone italialaisten ja ruotsalaisten insinöörien kanssa. Laitos sai rautamalmin Cognen kaivoksista ja sähkön Aymavillesin, Chavonnen ja Champagnen voimalaitoksista. Teollinen toiminta alkoi vuonna 1911. Veljesten Pio ja Mario Perrone omistama Ansaldo hankki lähes kaikki Miniere di Cogne -yhtiön osakkeet keväällä 1916, ja yritykset fuusioituivat lopullisesti 22. syyskuuta 1917. Kaivosten ja terästehtaan väille rakennettiin vuosina 1916–1922 köysirata ja kapearaiteinen rautatie. 1930-luvun puolivälin jälkeen valtaan noussut italian fasistihallinto alkoi korostaa kansallisen puolutuksen tärkeyttä, mikä vahvisti terästeollisuuden asemaa. Cognen tehtaat siirtyvät valtion alaisuuteen, ja jatkavat kasvuaan italian fasistihallinnon romahdukseen heinäkuussa 1943 saakka, tuotannon ollessa korkeimmilla vuodenvaihteessa 1941–1942. Aostan tehtaat jäivät syyskuussa 1943 saksalaisten haltuun, ja vapautuivat huhtikuussa 1945. 1970 ja 1980-luvuilla Cognen terästehdas joutui italian valtiojohtoisen terästeollisuuden mukana ongelmiin, ja tehdasta hallinnoineet Egam ja Finsider lakkautettiin, ja tehtaasta tuli osa Ilva Groupia. Ilva alkoi pudottaa tuotantoaan markkinoille tulleen Kaukoidässä tuotetun teräksen takia, minkä seurauksena se alkoi sulkemaan terästehtaitaan ja uudelleenorganisoimaan toimintaansa. Ilva päätti 1990-luvun alulla keskittyä merkittävimpään tuotealueeseensa, lattaterästankoihin, minkä seurauksena Aostan terästehtaan tuotteet eivät olleet enää yritykselle läheskään yhtä tärkeitä. Vuonna 1993 Aostan tehtaan osti yksityinen taho, joka uudelleenorganisoi sen toiminnan. Uusi yritys aloitti toimintansa 1. tammikuuta 1994 nimellä Cogne Acciai Speciali. Yritys tuottaa nykyisin pitkiä terästuotteita. ==Lähteet== ==Aiheesta muualla== *Yrityksen verkkosivut Luokka:Teräsyhtiöt Luokka:Italialaiset teollisuusyritykset
Ohta (auto)

Ohta on japanilainen automerkki, jonka merkkisiä autoja valmistettiin vuosina 1934-1957\. Autotehdas Ohta Jidosha oli Japanin suurimpia autojen valmistajia 1930-luvulla. Yritys oli perustettu vuonna 1922. Ohta-autojen valmistus alkoi 1934 ja loppui 1957, jolloin toinen japanilainen yritys Kurogane hankki sen omistukseensa ja lopetti autojen valmistuksen. Yrityksen japaninkielinen nimi on オオタ自動車 (Ōta Jidōsha). Ensimmäinen malli oli pieni auto, jossa oli 736 cm³ rivinelonen. Sodan jälkeen Ohta valmisti pienikokoisia automalleja PA, OE, VK-2, PK-1 ja PE. Vuonna 1954 Japanissa oli vain kolme autonvalmistajaa, Toyopet, Ohta ja Datsun. Nämä valmistivat tuolloin etupäässä pikkuautoja, joissa oli varsin heikko moottori Japanin verotuksesta johtuen. Japanilaisautojen laatu ei ollut vielä 1954 erityisen hyvä, mutta valtio pyrki kohentamaan autojen laatua tarkastamalla vientiin menevien autojen tasoa. Tekniikan Maailma 2/1954, sivu 71 == Lähteet == Luokka:Japanilaiset automerkit Luokka:1930-luvun autot
Hino Motors

Hino Motors () on japanilainen autonvalmistaja, joka valmisti vuoteen 1968 saakka myös henkilöautoja. Tuohon asti Hino oli itsenäinen tehdas, joka joutui 1968 toisen japanilaisen autonvalmistajan Toyotan omistukseen. Osana Toyota- konsernia Hino on jatkanut kuorma-autojen, linja-autojen ja dieselmoottorien valmistusta. Hino Contessa on vuosina 1961–1967 valmistettu pieni auto, jota tuotiin myös Eurooppaan, ei kuitenkaan Suomeen. Ensimmäisen sukupolven Contessan muotoili kuuluisa italialainen automuotoilija Giovanni Michelotti. 900 Sprint on Contessan coupé-malli, joka painaa vain 650 kg. == Lähteet == * Mobilisti 7/2014, s. 76-77 * Klassikot-lehti 8/2014, s. 60-61 Luokka:Japanilaiset automerkit
Anton Škarin

Anton Pavlovitš Škarin (, s. 15. marraskuuta 1982 Gižiga) on venäläinen beachfutispelaaja, joka edustaa Venäjän beachfutismaajoukkuetta ja Lokomotiv Moskovaa. Pelipaikaltaan 179 senttimetriä pitkä ja 78 kilogrammaa painava Škarin on puolustaja.http://www.beachsoccer.com/players/Anton%20Shkarin Škarin on voittanut Venäjän paidassa kaksi MM-kultaa vuosilta 2011 ja 2013.http://www.fifa.com/worldfootball/statisticsandrecords/players/player=279030/index.html Vuoden 2015 MM-kilpailuissa hän oli mukana voittamassa pronssia. Škarin on osallistunut kuusiin MM-kilpailuihin. Vuonna 2015 hän voitti kultaa myös Euroopan kisoista Bakusta.http://www.baku2015.com/athletes/athlete=shkarin- anton-1000679/index.html?intcmp=# Maajoukkueen kanssa Škarin on saavuttanut myös neljä Euro Beach Soccer Leaguen voittoa ja kaksi Euro Beach Soccer Cupin voittoa. Škarin on edustanut Lokomotiv Moskovaa vuodesta 2010 asti.http://www.zerozero.pt/jogador.php?id=191573&search;=1 Sitä ennen hän pelasi FC Stroginossa. Škarin on saavuttanut seurajoukkuetasolla muun muassa viisi Venäjän mestaruutta ja kaksi seurojen maailmanmestaruutta. == Lähteet == Luokka:Venäläiset beachfutispelaajat Luokka:Vuonna 1982 syntyneet Luokka:Elävät henkilöt
Jegor Jeremejev

Jegor Nikititš Jeremejev (, s. 8. joulukuuta 1984) on venäläinen beachfutispelaaja. Jeremejev on pelannut Venäjän beachfutismaajoukkueessa. Pelipaikaltaan hän on hyökkääjä.http://www.beachsoccer.com/players/Egor%20Eremeev Jeremejev on voittanut Venäjän kanssa MM-kultaa kahdesti, vuosina 2011 ja 2013.http://www.fifa.com/worldfootball/statisticsandrecords/players/player=316288/index.html Vuoden 2011 MM-kilpailuissa hän teki seitsemän maalia. Jeremejev on osallistunut urallaan kolmiin MM-kilpailuihin. Seuratasolla Jeremejev on viimeksi edustanut espanjalaista FC Barcelonaa kaudella 2012-2013.http://www.zerozero.pt/jogador.php?id=272585&search;=1 == Lähteet == Luokka:Venäläiset beachfutispelaajat Luokka:Vuonna 1984 syntyneet Luokka:Elävät henkilöt
Kumsjärvi

Kumsjärvi () on kylä Karjalan tasavallan Karhumäen piirin Tšopinan kunnassa Venäjällä. Se sijaitsee samannimisen järven itärannalla 22 kilometriä Tšopinasta luoteeseen. Kylässä on viisi asukasta (vuonna 2013). Semsjärven pogostaan kuulunut Kumsjärvi mainitaan ensimmäisen kerran 1500-luvun lopussa. Myöhemmin sinne rakennettiin kirkko, josta kylä on saanut venäläisen nimensä. 1900-luvun alussa Kumsjärvi lähikylineen muodosti Mäntyselän volostiin kuuluneen kyläkunnan. Vuonna 1905 sen 18 kylässä oli lähes 1 900 asukasta. Kusmjärven pogostalla oli 42 taloa, koulu ja 279 asukasta. Neuvostoaikana Kumsjärvi kuului aluksi Mäntyselän kyläneuvostoon. Myöhemmin perustettiin Karhumäen piiriin kuulunut Kumsjärven kyläneuvosto. Vuonna 1933 sen kahdessa kylässä, Kumsjärvellä ja Karhumäessä oli yhteensä 349 asukasta, joista valtaosa oli karjalaisia. Toisen maailmansodan jälkeen kylä liitettiin Kumsjärven etelärannalle perustetun Kumsin kyläneuvostoon. Paikallinen nähtävyys on 1800-luvun lopulla pystytetty tsasouna. ==Lähteet== Luokka:Karhumäen piirin asutut paikat
Polis, polis, potatismos

Polis, polis, potatismos, suomenkielinen nimi televisioesityksessä Murha Savoyssa, videonimi Martin Beck – Poliisi, poliisi, on ruotsalais-saksalainen elokuva vuodelta 1993. Elokuvan on ohjannut Per Berglund. Juoni perustuu Maj Sjöwallin ja Per Wahlöön romaaniin Missä viipyy poliisi? (1970). Martin Beckiä näyttelee Gösta Ekman. Maj Sjöwall on cameoroolissa nainen, joka seisoo Savoy- hotellissa pöydän ääressä. ==Juoni== Malmöläisessä hienostohotellissa Savoyssa murhataan teollisuusjohtaja. Tapahtumien taustalla on laiton ase- ja lääketarvikekauppa. ==Näyttelijät== ==Lähteet== Luokka:Ruotsalaiset rikoselokuvat Luokka:Ruotsalaiset romaaneihin perustuvat elokuvat Luokka:Vuoden 1993 ruotsalaiset elokuvat
Pokrovskoje

Pokrovskoje () on usean kylän nimi Venäjällä. Se viittaa esimerkiksi seuraaviin: * Kumsjärvi (), kylä Karjalan tasavallassa * Pokrovskoje, kylä Tjumenin alueella, Grigori Rasputinin syntymäpaikka ==Katso myös== * Pokrovsk
Bokinha

Rafael Antonio de Jesus Pinto (taiteilijanimeltään Bokinha tai Boquinha, s. 6. tammikuuta 1991 Rio de Janeiro) on brasilialainen beachfutispelaaja, joka edustaa Brasilian beachfutismaajoukkuetta ja Vasco da Gama -seuraa.http://www.beachsoccer.com/players/Rafael%20Antonio%20Jesus%20Pinto Pelipaikaltaan 171 senttimetriä pitkä ja 72 kilogrammaa painava Bokinha on hyökkääjä.http://cbbsbrasil.com.br/selecao-brasileira/jogadores/#mg_ld_11566 Bokinha on edustanut Brasiliaa kaksissa MM-kilpailuissa, vuosina 2013 ja 2015.http://www.fifa.com/worldfootball/statisticsandrecords/players/player=371506/index.html Vuoden 2013 kilpailuista Tahitilta hän saavutti pronssia. Vuoden 2015 kilpailuissa Bokinha onnistui maalinteossa kolmesti. Bokinha on pelannut nykyisessä seurassaan, Vasco da Gamassa, vuodesta 2012 alkaen. == Lähteet == Luokka:Brasilialaiset beachfutispelaajat Luokka:Vuonna 1991 syntyneet Luokka:Elävät henkilöt
Semsjärvi

Semsjärvi (myös Semtsojärvi, ) on kylä Karjalan tasavallan Karhumäen piirin Tšopinan kunnassa Venäjällä. Se sijaitsee samannimisen järven luoteisrannalla 35 kilometriä Tšopinasta länteen. Kylässä ei ole vakituista asutusta (vuonna 2013). Novgorodin Lappiin kuulunut Semsjärven pogosta mainitaan ensimmäisen kerran 1500-luvun lopussa. 1900-luvun alussa se kuului Mäntyselän volostin Kumsjärven kyläkuntaan. Semsjärven kyläryhmän muodostivat Semsjärven pogosta, Lahdenperä (ven. Zagubje), Pohjoispää (Severnyi Konets) ja Saari (Ostrov). Vuonna 1905 niissä oli yhteensä 64 taloa, koulu ja 423 asukasta. Neuvostoaikana Semsjärven kylät kuuluivat Karhumäen piirin Mäntyselän kyläneuvostoon. Vuonna 1933 niissä oli 526 asukasta, jotka kaikki olivat karjalaisia. Toisen maailmansodan jälkeen Semsjärvi liitettiin Kumsin kyläneuvostoon. ==Lähteet== Luokka:Karhumäen piirin asutut paikat
Maico

300px|right|thumb|Maico 500 vuodelta 1957 Maico on vuosina 1926–1986 toiminut moottoripyörien ja autojen valmistaja. Maico valmisti pieniä kääpiöautoja vuosina 1955–1958 ostettuaan pienen saksalaisen Champion-autotehtaan. == Maico-autot == Maicon autoissa oli Heinkelin valmistama kaksitahtinen kaksisylinterinen rivimoottori, tilavuudeltaan 400 ja 452 cm³. Tehoa autoissa oli 11-13 kW (15-18 hv). Huippunopeus oli 80-90 km/t. Maico 500 oli Maico- tehtaan menestynein automalli, jota valmistettiin 6301 kappaletta vuosina 1956–1958. Championin tekniikkaan ja koriin perustuva Maico oli nelipaikkainen ja kaksiovinen. Vaihteita oli kolme. Kaksitahtisen kaksisylinterisen 452 cm³ rivimoottorin teho 13 oli kilowattia (18 hv). Huippunopeus 95 km/t. Moottori sijaitsi takana. == Mitat (Maico 500) == Pituus 3430 mm Leveys 1470 mm Korkeus 1355 mm Akseliväli 2070 mm Raideleveys (e/t) ? Omapaino 575 kg Maico 500 Sport oli 500-mallin urheilullinen erikoismalli, johon mahtui vain kaksi ihmistä. Tehoa oli 14,5 kilowattia (20 hv). Huippunopeus 110 km/t. Moottori oli muiden Maicojen tapaan takana. Paino 585 kiloa. Kääntösäde 5,5 metriä. Maico 500 Sport -mallia valmistettiin vain neljä kappaletta, joista yksi on yhä jäljellä saksalaisessa museossa. == Lähteet == *Tekniikan Maailma 10/1957, pikkuautokatsaus, Maico 500 ja Maico 500 Sport *Tekniikan Maailma 10/1955, sivu 332, Maicon ensiesittely == Aiheesta muualla == *http://microcarmuseum.com/tour/maico-500.html Luokka:Saksalaiset automerkit Luokka:Saksalaiset moottoripyörävalmistajat Luokka:Kääpiöautot
Toverit herätkää – Poliittinen laululiike Suomessa

Toverit herätkää – Poliittinen laululiike Suomessa on Timo Kalevi Forssin kirjoittama ja Into Kustannuksen kustantama kirja vuodelta 2015. Kirja esittelee työväenlaulujen poliittisen laululiikkeen historiaa 1800-luvun lopulta 1970-luvulle ja kertoo myös räppäreistä kuten Paleface, jotka ovat saaneet vaikutteita laululiikkeestä. Kirja julkistettiin Työväen Musiikkitapahtumassa Valkeakoskella, jossa oli myös Toverit herätkää -konsertti. == Lähteet == Luokka:Suomalaiset kirjat
Glas 04 -sarja

thumb|upright=1.25|Glas 1204 Cabrio Glas 04-sarja on saksalaisen Glas-tehtaan pikkuautosarja, jota valmistettiin eri korimalleina vuosina 1962-1967. Sarjaan kuului kolme mallia moottorin koon mukaan, Glas 1004 (moottori 992 cm³), Glas 1204 (1189 cm³) ja Glas 1304 (moottori 1290 cm³). Glasin 04-autot olivat takavetoisia ja kaksiovisia. Niissä käytettiin ensimmäisenä hammashihnakäyttöistä nokka-akselia. Korimalleista coupe esiteltiin ensin Frankfurtin autonäyttelyssä syyskuussa 1961. Glas 04-sarjan Coupea valmistettiin toukokuusta 1962 lokakuuhun 1962, sedania tammikuusta 1963 joulukuuhun 1967, avoautoa 1963-1967 ja farmaria 1966-1967. == 1204 == Glas 1204:ssä on nelisylinterinen nelitahtinen 1189 cm³ rivimoottori. Teho 39 kW /5100 r/min ja vääntöä 90 Nm /2000 r/min (DIN, 53 hv ja 9,15 kpm). Varustelu on hyvä 1960-luvun alun pikkuautoksi. Pääntukia ei ole, kuten ei juuri muissakaan 1960-luvun autoissa. Myös polttoainemittari puuttuu. Ohjaus toimii nopeasti ja kevyesti.Tekniikan Maailma 9/1963, koeajo Autolehden koeajossa Glas 1204 kiihtyi 0-80 km/t 11,4 sekunnissa, 0-100 km/t 18,0 sekunnissa ja 0-120 km/t 31,8 sekunnissa. Huippunopeus on tehtaan ilmoituksen mukaan 145 km/t. Glas 1204 maksoi Suomessa vuonna 1963 8950 markkaa. == Mitat == Pituus 3835 mm Leveys 1500 mm Korkeus 1350 mm Akseliväli 2100 mm Raideleveys (edessä / takana) 1230/1200 mm Tyhjäpaino 770 kg == Lähteet == Luokka:1960-luvun autot
Pääteasema Brooklyn

Pääteasema Brooklyn (Last Exit to Brooklyn) on vuonna 1989 ensi-iltansa saanut Uli Edelin ohjaama saksalais-brittiläinen draamaelokuva, joka perustuu Hubert Selbyn samannimiseen menestysromaaniin. Sen pääaiheita ovat prostituutio sekä työväenluokkaan kuuluvat erilaiset ihmiskohtalot lain molemmilla puolin. Rosoinen jännityselokuva sijoittuu 1950-luvun Brooklyniin, jossa työväenluokan monenkirjavat ihmiset kohtaavat; Tralala on asiakkaaseen ihastuva prostituoitu ja Harry on ammattiyhdistysaktiivi, joka kamppailee seksuaali-identiteettinsä kanssa. Monet yrittävät etsiä omaa polkuaan huumeiden, rikosten ja väkivallan synkillä nurkilla. Elokuvan pohjana toiminut romaani oli aikanaan kiistanalainen; se pantiin Italiassa myyntikieltoon ja sen ”epäsiveellisyyttä” puitiin yhdeksän päivää kestäneessä oikeudenkäynnissä. Kriitikoiden myönteisistä arvioista huolimatta kirja aiheutti julkaisunsa myötä paljon ristiriitoja, sillä se kertoi kaunistelematta yhteiskunnan vaietuista aiheista. Myös elokuva saavutti kriitikoiden suosion. Rotten Tomatoes-sivuston arvioista 78% oli positiivisia. Rajallinen teatterilevitys kuitenkin esti elokuvan kaupallisen menestymisen. == Näyttelijät == == Tuotanto == Elokuva on pääosin saksalaista tuotantoa, mutta se kuvattiin Yhdysvalloissa ja myös näyttelijät olivat amerikkalaisia. ==Arvioita== Video-oppaassa vuodelta 1994 Esko Rautakorpi sanoo elokuvan tapahtumien yllä leijuvan jatkuvasti toivottomuutta ja väkivallan uhkaa. Hän antaa elokuvalle kolme tähteä viidestä, mikä vastaa sanallista arviota ”hyvä”. ==Lähteet== == Aiheesta muualla == * Luokka:Vuoden 1989 saksalaiset elokuvat Luokka:Saksalaiset romaaneihin perustuvat elokuvat Luokka:Saksalaiset draamaelokuvat Luokka:Vuoden 1989 brittiläiset elokuvat Luokka:Brittiläiset romaaneihin perustuvat elokuvat Luokka:Brittiläiset draamaelokuvat
Glas V8

350px|right|thumb|Glas V8 (2600) Glas V8 on vuosina 1966–1968 valmistettu kaksiovinen nelipaikkainen urheiluauto. V8-mallin valmistuksen aloittamisesta Glas-tehdas päätti Glas GT-mallin suosion perusteella vuonna 1964. V8-moottori rakennettiin yhdistämällä kaksi 1290-kuutioista rivimoottoria. Myöhemmin 2,6-litraista moottoria suurennettiin 3-litraiseksi, mutta se ehti tuotantoon vasta BMW:n otettua Glas-tehtaan haltuunsa, joten isompimoottorista mallia myytiin vain BMW-merkkisenä, BMW 3000 V8. Pienempää moottorivaihtoehtoa myytiin mallinimellä Glas 2600 V8. Glas V8-mallia (2600) valmistettiin elokuusta 1966 vuoden 1967 loppuun. BMW 3000 V8 ehti olla tuotannossa vain vajaan vuoden, syyskuusta 1967 toukokuuhun 1968. Kaikkiaan valmistettiin 300 2600-mallia ja 418 3000-mallia eli yhteensä V8-malleja valmistui vain 718 kappaletta. Glas V8 esiteltiin syyskuussa 1965 Frankfurtin autonäyttelyssä. Korin oli muotoillut italialainen Pietro Frua. Auton huippunopeudeksi ilmoitettiin 200 km/t, myöhemmin 195 km/t. 2600-mallin kahdeksansylinterisen 2580 cm³ V-moottorin suurin teho on 110 kW /5600 r/min (DIN, 150 hv) ja suurin vääntömomentti 203 Nm /4500 r/min. Auto on takavetoinen. Vaihteita on neljä. Lisävarusteena oli saatavissa automaattivaihteisto. 3000-mallissa moottoria on kasvatettu lisäämällä sylinterien läpimittaa ja iskun pituutta mittoihin 78 x 78 mm. V8-moottorin iskutilavuus on 2982 cm³. Suurin teho on 118 kW /5100 r/min (DIN, 160 hv) ja suurin vääntömomentti 236 Nm /3500-4200 r/min. Suorituskyky on hyvä. 2600 malli kiihtyy tehtaan mukaan 0-100 km/t 11,0 sekunnissa. BMW:n 3-litrainen kiihtyy hieman nopeammin, 0-100 km/t 10,0 sekunnissahttp://www.pietro-frua.de/1967_bmw3000coupe.htm. == Mitat == Pituus 4600 mm Leveys 1750 mm Korkeus 1380 mm Akseliväli 2500 mm Raideleveys (edessä / takana) ? Omapaino 1350 kg == Lähteet == * Tekniikan Maailma 17/1965 == Aiheesta muualla == * http://www.glasclub.org/index.php/en/glas- vehicles/glas-v8/description * http://www.ascari.de/fahrzeugangebot-classic- cars-und-sportwagen/glas-v8-coupe.html Luokka:1960-luvun autot Luokka:BMW
Châteauneuf-sur-Isère

Châteauneuf-sur-Isère on kunta itäisessä Ranskassa Drômen departementissa Rhône-Alpesin alueella. Se sijaitsee Isèrejoen varrella. Kunnassa on vanhan Vernaisonin luostarin jäänteet.Tour de France 2015 ==Lähteet== ==Aiheesta muualla== Luokka:Drômen kunnat
Benediktinmunat

Benediktinmunat () on alkujaan pohjoisamerikkalainen aamiainen tai brunssi. Se sisältää halkaistun sämpylän, joka on täytetty paistetulla kinkulla tai pekonilla ja uppomunalla, maustettuna hollandaisekastikkeella. Benediktinmunat lienee nimetty Benedict-nimisen Waldorf-Astoria Hotelin ravintola-asiakkaan mukaan. Kansanperinne kertoo, että hän halusi kyseiset aineet sisältävää aamiaista, koska ei löytänyt aamiaislistalta itseään miellyttävää annosta. ==Aiheesta muualla== Luokka:Munaruoat
Margarita Levieva

Margarita Vladimirovna Levieva (; s. 9. helmikuuta 1980 Leningrad, Neuvostoliitto) on venäläisamerikkalainen elokuva- ja televisionäyttelijä, joka tunnetaan parhaiten rooleistaan televisiosarjoissa Kadotettu ja Kosto sekä elokuvissa Adventureland (2009), L.A. Gigolo (2009) ja The Lincoln Lawyer – Oikeuden palvelija (2011). Levieva syntyi Leningradissa, (nykyään Pietari) Venäjällä ja on venäläisjuutalaisesta perheestä. Hän muutti Yhdysvaltoihin 11-vuotiaana äitinsä ja kaksoisveljensä kanssa. Levieva kilpaili rytmisessä voimistelussa ennen näyttelijänuraansa. == Aiheesta muualla == * Luokka:Yhdysvaltalaiset näyttelijät Luokka:Venäläiset rytmiset voimistelijat Luokka:Amerikanvenäläiset Luokka:Vuonna 1980 syntyneet Luokka:Elävät henkilöt
Honda CR-Z

Honda CR-Z on Hondan vuosina 2010–2016 valmistama urheilullinen hybridiauto. Malli esiteltiin Geneven autonäyttelyssä keväällä 2010 ja sitä valmistettiin Japanin Suzukassa. CR-Z on saanut suuresti vaikutteita vuosina 1983–1991 valmistetusta Honda CR-X:stä. Vuoden 2010 Euro NCAP -kolaritestistä CR-Z sai tulokseksi täydet viisi tähteä. Honda CR-Z:n perusrakenne on sama kuin valmistajan toisessa hybridiautossa, Honda Insightissa. Honda Jazzista peräisin oleva 1,5-litrainen VTEC-bensiinimoottori toimii yhdessä IMA:n (Intergrated Motor Assist) kanssa. IMA toimii laturina jarrutuksissa ja rullatessa, kun kytkinpoljin on painettuna pohjaan. Yhdessä moottorit tuottavat tehoa 124 hevosvoimaa ja vääntöä 174 newtonmetriä. Huippunopeus on 200 km/h ja kiihtyvyys nollasta sataan 9,9 sekuntia. Voimansiirtona autossa on kuusivaihteinen manuaalivaihteisto tai portaaton CVT-automaattivaihteisto. Suomessa varustetasoja oli kaksi: S ja GT. S-varusteluun kuului kuusi turvatyynyä, ESP, aktiiviset pääntuet, mäkilähtöavustin, ISOFIX-kiinnikkeet takaistuimilla, turvavyönmuistutin kaikilla istumapaikoilla, 16 tuuman teräsvanteet pölykapselein, avaimeton käynnistys, LED-taka- ja päiväajovalot, sähköikkunat edessä, automaatti-ilmastointi, lämmitettävät sähköpeilit ja etuistuimet sekä kauko-ohjattu keskuslukitus. GT-mallissa oli lisäksi 16 tuuman kevytmetallivanteet, bi-xenon-ajovalot, pysäköintitutka takana, nahkaverhoiltu ohjauspyörä ja vaihteenvalitsimen nuppi, vakionopeudensäädin, alumiinipolkimet, tuulilasinpyyhinten sadetunnistin, sumuvalot, tummennetut takaikkunat, USB-liitäntä, valaistu hansikaslokero, Bluetooth-järjestelmä, murtohälytin ja tavaratilan suojapeite. == Lähteet == == Aiheesta muualla == CR-Z Luokka:Hybridiautot Luokka:S-segmentin autot Luokka:2010-luvun autot
NSU 110

350px|right|thumb|NSU 110 NSU 110 on vuosina 1965–1967 valmistettu pikkuauto, jota valmistettiin Länsi-Saksassa yhteensä 74 000 kappaletta. Se on pidennetty muunnos mallista Prinz 1000. NSU:n takamoottorirakenne oli pienissä autoissa melko yleinen 1950- ja 1960-luvuilla. Moottori on myös ilmajäähdytteinen. Rivinelosmoottorin iskutilavuus on 1085 cm³ ja suurin teho 39 kW /5600 r/min (DIN, 53 hv) ja suurin vääntömomentti 78,5 Nm /2500 r/min (DIN). Edessä oleva matkatavarasäiliö eli tavaratila on iso. Sen luukku, takana oleva konepelti sekä polttoainesäiliön luukku avataan sisältä. Sisätilat ovat pikkuautoksi suhteellisen isot pitkän akselivälin ansiosta.Tekniikan Maailma 16/1966, koeajo Ajo-ominaisuudet ovat hyvät esimerkiksi kaarreajossa. Edessä ovat levyjarrut ja takana rumpujarrut, jotka toimivat hyvin. Epäkohta on kuitenkin tuulilasi, sillä karkaistu tuulilasi saattaa sirpaloitua yhdestä ainoasta kivestä. Autolehden koeajossa kulutus oli melko korkea pikkuautoksi. Kulutus vaihtelee välillä 8-11,4 litraa /100 km. Suorituskyky on 1960-luvun pikkuautoksi melko hyvä, NSU 110 kiihtyi 0-100 km/t 17,0 sekunnissa ja 0-120 km/t 29,4 sekunnissa. Huippunopeus on autolehden mukaan 134,3 km/t, valmistajan mukaan 145 km/t. NSU 110 maksoi Suomessa vuonna 1966 8980 markkaa. == Mitat == Pituus 4000 mm Leveys 1500 mm Korkeus 1390 mm Akseliväli 2440 mm Raideleveys (edessä / takana) 1280 mm / 1248 mm Omapaino 695 kg == Lähteet == 110 Luokka:1960-luvun autot
Jääkiekon Mestarien liigan kausi 2015–2016

Jääkiekon Mestarien liigan kausi 2015–2016 alkoi 20. elokuuta 2015, kauteen osallistui 48 joukkuetta. == Alkulohkot == === Lohko A === === Lohko B === === Lohko C === === Lohko D === === Lohko E === === Lohko F === === Lohko G === === Lohko H === === Lohko I === === Lohko J === === Lohko K === === Lohko L === === Lohko M === === Lohko N === === Lohko O === === Lohko P === == Pudotuspelit == === Kaavio === === 1. kierros === |- | colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin. |} === Neljännesvälierät === |- | colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin. |} === Puolivälierät === |- | colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin. |} === Välierät === |- | colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin. |} === Loppuottelu === == Aiheesta muualla == * Liigan virallinen sivusto Luokka:Jääkiekkosarjojen kausi 2015–2016
Loksim3D

Loksim3D on junasimulaattori, joka perustuu suurimmilta osin Saksaan. == Lisäosat == Peli sijaitsee internetsivulla josta voi ladata itse pelin ja lisäosia. Lisäosia ovat esim. radat ja ohjaamot/veturit. == Aiheesta muualla == * Pelin sivut (saksaksi) Luokka:Freeware-pelit
Incubus (täsmennyssivu)

Incubus tarkoittaa seuraavia asioita: * incubus, demoni keskiaikaisessa mytologiassa * Incubus, yhdysvaltalainen rockyhtye * Opprobrium (perustettiin nimellä Incubus), yhdysvaltalainen death metal -yhtye * Incubus, yhdysvaltalainen elokuva vuodelta 1966 * Incubus, kanadalainen elokuva vuodelta 1982 * Incubus, brittiläinen elokuva vuodelta 2006.
Itä-Afrikan kuivuuskausi 2011

Itä-Afrikan kuivuuskausi 2011 oli heinäkuusta 2011 vuoden 2012 puoliväliin kestänyt kuivuusjakso Itä-Afrikan alueella. Noin 10 miljoonaa ihmistä kärsi ruoan ja veden puutteesta. Erityisesti Etiopia, Kenia ja Somalia ajautuivat humanitaariseen kriisiin kuivuuden takia. Kuivuus johti satojentuhansien ihmisten kuolemaan. Viimeksi kuivuus oli yhtä kova 60 vuotta aiemmin. == Somaliassa == Keski-ja Etelä-Somaliassa kuoli arviolta 258 000 ihmistä (4,6 % väestöstä) lokakuun 2010 – huhtikuun 2012 välillä. Pahin tilanne oli touko–elokuussa 2011. Kuolleista 133 000 oli alaikäisiä. 10 % alle 5-vuotiaista lapsista kuoli. Pahiten kuivuus iski Ala-Shabeellahaan (18 % alle 5-vuotiaista kuoli), Mogadishuun (17 % alle 5-vuotiaista) ja Bayhin (13 % alle 5-vuotiaista). Somaliassa oli viimeksi yhtä paha nälänhätäkatastrofi 25 vuotta aiemmin. Kuivuus johti karjan kuolemiin, huonompiin satoihin, työn tarpeen vähentymiseen ja kotitalouksien tulojen tipahtamiseen. Ruoan vähyyden vuoksi ruoasta joutui maksamaan liian korkealle noussutta hintaa. Hallituksen ja al- Shabaabin välinen sota ja muut väkivallanteot estivät ruokakuljetusten toimittamisen nälkäisille. Etenkin al-Shabaabin valvonnassa olleilla alueilla kärsittiin nälänhädästä pahasti. ==Lähteet== ==Aiheesta muualla== Luokka:Vuoden 2011 luonnonmullistukset Luokka:Afrikan historia Luokka:Afrikan sarvi Luokka:Nälänhädät Luokka:Ilmastohistoria
Crest

Crest on kunta kaakkois-Ranskassa Drômen departementissa Rhône-Alpesin alueella. Se sijaitsee Drômejoen varrella. Kunnan nähtävyys on 52 metriä korkea linnan päätorni, joka on korkein keskiaikainen linnantorni Euroopassa.Tour de France 2015 ==Aiheesta muualla== ==Lähteet== Luokka:Drômen kunnat
Die (Drôme)

Die on kunta kaakkois-Ranskassa Drômen departementissa Rhône-Alpesin alueella. Se sijaitsee Drômejoen varrella. Kunnan nähtävyyksiä ovat 1000-luvulta peräisin oleva Notre-Damen katedraali sekä Valcroissantin luostari. Dien erikoisuus on kuohuviini Clairette de Die.Tour de France 2015 ==Aiheesta muualla== Tiedosto:Die_08_2006_087.jpg|Cathédrale Notre-Dame de Die Tiedosto:Abbaye_de_Valcroissant_-_abbatiale.JPG|Abbaye de Valcroissant ==Lähteet== Luokka:Drômen kunnat
Andy Green

Andrew Duncan ”Andy” Green, OBE (s. 30. heinäkuuta 1962) on brittiläinen hävittäjälentäjä ja nykyisen maanopeusennätyksen haltija. Hän ajoi sen Thrust SSC -ajoneuvolla. Tämä ennätysyritys teki hänestä ainoan ihmisen maailmassa, joka on ajanut autolla ääntä nopeammin. Hän myös yrittää uutta maanopeusennätystä Bloodhound SSC -ajoneuvolla, jolla on tavoitteena rikkoa tuhannen mailin tuntinopeus. Päivätyönään hän toimii hävittäjälentäjänä. Lisäksi hän on suorittanut Oxfordin yliopistossa matematiikan tutkinnon. ==Lähteet== Luokka:Brittiläiset lentäjät Luokka:Brittiläisen imperiumin ritarikunta Luokka:Vuonna 1962 syntyneet Luokka:Elävät henkilöt
Roberto Bonano

Roberto Óscar BonanoRoberto Bonano BDFutbol-sivustolla (s. 24. tammikuuta 1970 Rosario) on uransa lopettanut argentiinalainen jalkapalloilija. Pelipaikaltaan hän oli maalivahti.Roberto Bonano National Football Teams -sivustolla Bonano edusti ammattilaisurallaan argentiinalaisia Rosario Centralia ja River Platea sekä espanjalaisia Barcelonaa, Real Murciaa ja Deportivo Alavésia. Hän pelasi yhteensä 233 Argentiinan Primera Divisiónin, 68 Espanjan Primera Divisiónin ja 50 Espanjan Segunda Divisiónin ottelua. Argentiinan A-maajoukkueessa Bonano pelasi 13 ottelua vuosina 1996 ja 1999–2000. Hän oli mukana MM-kilpailuissa 2002 mutta ei päässyt siellä pelaamaan. == Lähteet == Luokka:Argentiinalaiset jalkapallomaalivahdit Luokka:Vuonna 1970 syntyneet Luokka:Elävät henkilöt
Agar.io

Agar.io (tai Agario) on Matheus Valadaresin kehittämä toimintapeli, joka julkaistiin 28. huhtikuuta 2015 Microsoft Windowsille sekä 8. heinäkuuta Androidille ja iOS:lle.Giantbomb: Agar.io Alun perin peli julkaistiin selainpelinä 4chan-kuvalaudalle, jossa se sai välittömästi positiivista huomiota, ja peliä suoratoistettiin useilla pelisivustoilla (esim. Twitch). == Pelaaminen ja tavoite == Pelin aloittaessa pelaaja ohjaa pientä palloa rajatulla alueella. Pallolle voi antaa nimen, joka näkyy pallossa myös muille pelaajille. (Jos et anna pallolle nimeä, sen nimeksi tulee "An unnamed cell") Pelaajan tulee syödä muita pelaajia ja välttää itse tulemasta syödyksi. Pelaajan pallo kasvaa sitä mukaa, kun hän syö muita kohteita pelialueelta. Mitä isommaksi pallo kasvaa, sitä hitaammaksi pallon liikuttaminen tulee. Kartalla eli pelialueella on myös pieniä pellettejä jotka kasvattavat palloa. Muiden pelaajien lisäksi kartalla on myös viruksia, vihreitä palloja, jotka eivät ole toisten pelaajien ohjattavissa. Kun virusta isomman pallon ohjaa viruksen päälle, pallo räjähtää ja pallosta tulee monta pientä palloa. Kuitenkin virusta pienempi pallo voi hyödyntää virusta piilottautumalla sen alle. === Pelin ominaisuuksia === Ennen pelin aloittamista pelaaja voi valita peliominaisuudeksi esimerkiksi tumman kartan. Peliä voi pelata myös ilman värejä sekä "skinejä". Skinit ovat pelaajien palloissa olevia kuvia, jotka ovat esimerkiksi tiettyjen poliitikkojen hahmoja sekä lippuja, mikäli pallon nimessä on jonkun maan nimi. Pelaaja voi halutessaan myös olla näkemättä toisten pelaajien nimiä. Pelin päättyessä ilmestyy tilasto, jossa ilmoitetaan esimerkiksi syötyjen pelaajien ja pellettien määrä. Tilastossa näkyy myös pelin kesto eli kauanko pelaajan pallo pysyi elossa ja aika siitä, kauanko pelaaja oli top10-listassa sekä paras sijoitus siinä. Tämänkin tilaston ilmestymisen voi ohittaa valitsemalla niin asetuksista. Kartta on mahdollista myös avata isoksi pelaamatta sillä. Valittavina pelialueina ovat Pohjois- ja Etelä-Amerikka, Eurooppa, Venäjä, Turkki, Itä-Aasia, Kiina ja Oseania. Jokaisessa pelialueessa on monta eri karttaa. Pelin voi halutessa vaihtaa myös tiimi-, seikkailu- tai kaveripeliksi. Tiimipelissä pelaajat eritellään värin mukaan joukkueisiin, jotka pelaavat toisiaan vastaan. Samassa joukkueessa olevaa pelaajaa ei voi syödä. Seikkailupelissä on erilaisia ominaisuuksia, kuten esimerkiksi äidiksi () kutsuttu roosan värinen pallo, josta syöksyy pellettejä. Äitipalloon ajautuneet pelaajat muuttuvat ruoaksi. Seikkailupeli on luotu pelin kehittäjien avuksi ja he testaavat tällä pelialueella uusia ominaisuuksia. Kaveripelin avulla muille on mahdollista linkittää se pelialue, jolle itse pelaa. Peliin on lisätty vuonna 2016 mahdollisuus kirjautua sisään. Kirjautumisen jälkeen pelaamisesta ansaitsee kokemuspisteitä ja kolikoita, joilla voi ostaa erilaisia skinejä. Saatujen kokemuspisteiden määrä riippuu siitä, kuinka kauan pelaaja pysyy hengissä ja kuinka paljon palloja hän syö. == Lähteet == Luokka:Vuoden 2015 videopelit Luokka:Windows-pelit Luokka:Android-pelit Luokka:Selainpelit Luokka:Ilmaispelit
Škoda 440

Škoda 440 oli tšekkoslovakialaisen AZNP:n vuosina 1955–1959 valmistama pienehkö kaksiovinen auto. Mallia valmistettiin kaikkiaan 75 417 kappaletta. Autossa on nelitahtinen nelisylinterinen 1 089 cm³ rivimoottori. Škoda 440 on nimetty moottorinsa mukaan: 4 sylinteriä ja tehoa 40 hevosvoimaa (eli 29 kilowattia). Vaihteita on neljä, joista ensimmäinen on synkronoimaton. Škodan vaihteenvalitsin on halvemmassa Standard-mallissa lattialla, ja kalliimmassa Export-mallissa ohjauspyörässä. Siinä oli myös enemmän kromauksia ja koristeita. Kaasupolkimen asento on liian pysty. Viimeistely ja työn laatu oli puutteellista.Tekniikan Maailma 3-4/1956, koeajo 440:n jousitus oli varsin kova. Edessä ja takana oli lehtijouset. Tekniikan Maailman koeajossa bensiinin kulutus oli lähes 10 litraa /100 km. Suorituskyky oli vaatimaton, vaikka 1950-luvun autojen kiihtyvyys onkin heikkoa myöhempiin autoihin verrattuna. Škoda 440 kiihtyi 0–50 km/h 5,5 sekunnissa, 0–80 km/h 15,0 sekunnissa ja 0–100 km/h 30,0 sekunnissa. Huippunopeus oli vain 115 km/h. Škoda 440 Standard maksoi Suomessa vuonna 1956 470 000 markkaa. == Mitat == Pituus 4 065 mm Leveys 1 600 mm Korkeus 1 430 mm Akseliväli 2 400 mm Raideleveys (edessä / takana) 1 210 / 1 250 mm Omapaino 920–950 kg == Lähteet == == Aiheesta muualla == 440 Luokka:1950-luvun autot
Mazda 1200

Mazda 1200 oli Mazdan vuosina 1967–1977 valmistama automalli. Malli oli varhaisimpia Suomeen Japanista tuotuja Mazdoja. == 1969 malli== Vuosimallin 1969 Mazda 1200 de Luxe oli pikkuautoksi suorituskykyinen, mutta sen ajo- ominaisuuksissa oli huomattavia heikkouksia. Auton suuntavakavuus oli heikko ja ohjaus täysin tunnoton, mikä vaikeutti nopeaa ajamista.Tekniikan Maailma 12/1969, koeajo Jousitus aiheutti hyppimistä sorateiden kuopissa, sekä etu- että takapäässä. Kaarteissa auton etu- ja takapää saattoivat yllättäen luistaa, joka vaikeutti kaarreajoa. Mazdan ensiasennusrenkaat saivat myös lehdistöltä moitteita. Luokassaan melko vahvan nelisylinterisen rivimoottorin iskutilavuus on 1 169 cm³. Suurin teho on 50 kilowattia /6000 r/min (DIN, 68 hv) ja suurin vääntömomentti 94 Nm /3000 r/min (DIN). Nelivaihteinen vaihteisto on täysin synkronoitu. Edessä ovat levy- ja takana rumpujarrut. Mazda 1200 de Luxe kiihtyi 0–100 km/h 16,3 sekunnissa. Huippunopeus on Tekniikan Maailman mukaan 142,9 km/h, joka on lähes sama kuin valmistajan ilmoittama 145 km/h. Mazda 1200 de Luxe maksoi Suomessa vuonna 1969 11 490 markkaa. == Mitat (1969 malli) == Pituus 3 795 mm Leveys 1 480 mm Korkeus 1 390 mm Akseliväli 2 260 mm Raideleveys (edessä / takana) 1 200 mm / 1 190 mm Omapaino 840 kg == Lähteet == == Aiheesta muualla == 1200 Luokka:1960-luvun autot Luokka:1970-luvun autot
Ojutjärvi

Ojutjärvi eli Oijärvi (ent. Iso Oijusjärvi) on järvi Kauhavalla, Etelä- Pohjanmaalla. Sen rantaviiva on pituudeltaan 4,7 kilometriä, ja järven pinta- ala on 56,7 hehtaaria. Se kuuluu Kauhavanjoen vesistöalueeseen. Järven suurin syvyys on hieman yli kaksi metriä. Ojutjärvi on luonnontilainen, humuspitoinen järvi. Sieltä pyydetään haukea, ahventa ja kirjolohta. Ojutjärven rannalla ovat Kauhavan kaupungin venepaikat. Ojutjärven rannalla sijaitsee Kauhavan seurakunnan leirikeskus. Siellä on myös uimaranta. == Lähteet == Luokka:Lapuanjoen vesistö Luokka:Kauhavan järvet
Bror Laurla

Bror Laurla (17. kesäkuuta 1914 – 23. maaliskuuta 1990) oli suomalainen talvisodan ja välirauhan ajan historiasta kirjoittanut kirjailija. Laurla kävi Oulun ruotsalaista yhteiskoulua ja pääsi ylioppilaaksi 1934. Hän kävi kadettikoulun 1936–1938. Talvisodan aikana Laurla oli patterinpäällikkönä Raskas Patteristo 4:ssä Taipaleessa. Jatkosodassa hän oli patteristoupseerina Raskas Patteristo 15:ssä ja Raskas Patteristo 33:ssa sekä Kevyt Patteristo 23:ssa Itä-Karjalassa ja Karjalan kannaksella. Laurla toimi vuonna 1944 Raskas Patteristo 33:n vt. komentajana Karjalan kannaksella ja Lapin sodan aikana hän oli patterinpäällikkönä Kenttätykistörykmentti 1:ssa 1944–1945. Sotien jälkeen Laurla siirtyi liikealalle. == Teoksia == * Tie talvisotaan. Vapaus-sarja 1. Kustannuspiste, Tampere 1978 * Tie talvisodan rauhaan. Librum, Helsinki 1982 * Talvisodasta jatkosotaan: viisitoista kuukautta välirauhan aikaa. Fennia, Espoo 1986 ==Lähteet== Luokka:Suomalaiset sotakirjailijat Luokka:Vuonna 1914 syntyneet Luokka:Vuonna 1990 kuolleet
Hino Contessa

Hino Contessa on vuosina 1961-1967 valmistettu japanilainen pikkuauto. Contessaa valmistettiin kahtena korimallina, porrasperänä ja coupéna. Contessasta on kaksi sukupolvea, jotka nimettiin PC:ksi ja PD:ksi. PC-sarjaa valmistettiin vuosina 1961-1964 yhteensä 47 300 ja seuraavan sukupolven PD:tä noin 55 000 kappaletta. Autoa ei ole tuotu Suomeen, mutta vuosina 1964-1967 valmistettua 1300-mallia tuotiin Euroopan maista ainakin Sveitsiin ja Alankomaihin. Contessan tuotannon päättymiseen vaikutti Toyota ostamalla Hinon tehtaan. Samalla päättyi Hino-henkilöautojen tuotanto. Hino käytti Contessassa ranskalaiselta Renault’lta ostettua tekniikkaa, jota oli käytetty Renault 4CV:ssä.Klassikot-lehti 8/2014, sivut 60-61 Konetukko Oy solmi maahantuontisopimuksen Hino Contessasta vuonna 1965, mutta autoja ehti tulla Suomeen vain puolisen tusinaa kappaletta ennen mallin valmistuksen loppumista.Kimmo Levä (toim.): Tietä perille: Mobilia-vuosikirja 1994, s. 54. Kangasala: Vehoniemen Automuseosäätiö, 1994. == PC (1961-1964) == Ensimmäisen sukupolven PC-mallit (1961-64) olivat takamoottorisia. Vesijäähdytteisen 893 cm³ rivinelosmoottorin teho on 26 kilowattia (tehonormi ei tiedossa, 35 hv). Contessa PC on kevyt, se painaa vain 750 kg. === 900 Sprint === Hino Contessa 900 Sprint on siro pieni urheiluauto, jonka on muotoillut kuuluisa italialainen automuotoilija Giovanni Michelotti. 900 Sprint on Contessan coupé-malli. Sprint-malli painaa vain 650 kg. == PD (1964-1967) == Toisen sukupolven PD-malleissa (1964-1967) on 1251-kuutioinen Renault’n lisenssillä valmistettu moottori. PD-mallien nimi oli iskutilavuuden mukaan Hino Contessa 1300. Mallia tuotiin mm. Sveitsiin ja Alankomaihin. == Lähteet == * Mobilisti 7/2014, sivut 76-77 Luokka:1960-luvun autot Luokka:Hino Motors